CELEX: 62013TN0358
Language: et
Date: 2013-07-09 00:00:00
Title: Kohtuasi T-358/13: 9. juulil 2013 esitatud hagi — Itaalia versus komisjon

31.8.2013   
            
            
               ET
            
            
               Euroopa Liidu Teataja
            
            
               C 252/40
            
         9. juulil 2013 esitatud hagi — Itaalia versus komisjon
   (Kohtuasi T-358/13)
   2013/C 252/68
   Kohtumenetluse keel: itaalia
   
      Pooled
   
   
      Hageja: Itaalia Vabariik (esindajad: avvocato dello Stato M. Salvatorelli ja G. Palmieri)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 26. aprilli 2013. aasta rakendusotsus 2013/209/EL (teatavaks tehtud numbri C(2013) 2444 all) (ELT L 118, lk 23) 29. aprilli 2013. aasta kirjaga nr SG-Greffe (2013) D/5879, mis saabus Itaalia alalisse esindusse Euroopa Liidu juures 29. aprillil 2013 ja mille ese oli „Euroopa Maaelu Arengu Põllumajandusfondist (EAFRD) eelarveaastal 2012 rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta”; tühistamist nõutakse osas, milles selle otsusega arvatakse „ühekordselt kasutatavate summade” hulka Basilicata maakonnaga seonduv summa 5 006 487,10 eurot ning lahutatakse see Basilicata maaelu arengukava EAFRD-kulupiirist, mis tähendab, et seda ei ole võimalik nimetatud piiri raames kasutada ning see tingib sisuliselt selle kohustusest vabastamise;
            
         
               —
            
            
               mõista kohtukulud välja Euroopa Liidu Komisjonilt.
            
         
      Väited ja peamised argumendid
   
   Käesoleva hagiga vaidlustab Itaalia Vabariik komisjoni 26. aprilli 2013. aasta rakendusotsuse 2013/209/EL (teatavaks tehtud numbri C(2013) 2444 all), mille ese oli „Euroopa Maaelu Arengu Põllumajandusfondist (EAFRD) eelarveaastal 2012 rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta”; tühistamist nõutakse osas, milles selle otsusega arvatakse „ühekordselt kasutatavate summade” hulka Basilicata maakonnaga seonduv summa 5 006 487,10 eurot ning lahutatakse see Basilicata maaelu arengukava EAFRD kulupiirist, mis tähendab, et seda ei ole võimalik nimetatud piiri raames kasutada ning see tingib sisuliselt selle kohustusest vabastamise.
   Hageja tõdeb sellega seoses, et korrektsioon tuleneb komisjoni teenistuste oletusest, et teatavaid 2011. aasta neljandas kvartalis väljamaksed saanud projekte ei saanud lisada kvartali kuludeklaratsiooni, sest need ei olnud kooskõlas kehtiva maaelu arengukavaga.
   Komisjoni seisukoht, mis võeti vaidlustatud otsusesse lõpuks üle, on väär mitmes aspektis.
   
               —
            
            
               Esiteks on legitiimseid kahtlusi, kas see, et määruse (EÜ) nr 1290/2005 artiklist 27 tulenev vähendamine, mis kvalifitseeriti „ühekordselt kasutatavaks summaks”, arvati raamatupidamisaruannete kontrollimise ja heakskiitmise otsuse alla kuuluvaks, on nõuetekohane, sest selles otsuses ei saa võtta arvesse vähendatud või peatatud summasid, nagu on ette nähtud eespool viidatud määruse artikli 29 lõikes 5. See vähendamine muu hulgas väär ka kvantitatiivses plaanis.
            
         
               —
            
            
               Teiseks on meede õigusvastane põhjenduse puudumise tõttu ning seetõttu, et komisjon vähendas kvartali kuludele vastavat summat või peatas selle vastavalt nõukogu 21. juuni 2005. aasta määruse (EÜ) nr 1290/2005, ühise põllumajanduspoliitika rahastamise kohta (ELT L 209, 11.8.2005, lk 1) artikli 29 lõikele 5.
            
         
               —
            
            
               Viimaseks on summa ühekordselt kasutatavaks tunnistamine samaväärne kohustusest vabastamisega, sest selle tagajärjeks on võimatus kasutada summasid Basilicata maakondliku arengukava kulupiirides, samas kui EL kehtiv normistik ei võimalda peatatud summasid kohustusest vabastada.